Video: Die veiligheidswag en die rasieleiersSkermgreep uit die video ŉ Man wat homself as ŉ veiligheidswag voorgedoen het by ŉ kollege-voetbalwedstryd, het toeskouers onkant gevang toe hy die rasieleiers se vertoning ontwrig het. Die Tennessee Volunteers Dance Team het ŉ video van die voorval gedeel wat verlede jaar in November plaasgevind het by ŉ wedstryd tussen Tennessee Volunteers en die Kentucky Wildcats by Neylandstadion in Knoxville, Tennessee. In die video dans een van die rasieleiers in ŉ man met ŉ blou hemp vas. Hy is later geïdentifiseer as Michael Galyean. Dit het ŉ oproerigheid veroorsaak en een van die groep se bestuurders moes ingryp. Galyean het egter besluit om te wys wat in hom steek. “Legende!” skryf een persoon in die kommentaar. Galyean het later op sy Instagram-blad geskryf die span rasieleiers het hom gekontak om iets spesiaal vir die wedstryd te reël. “Dit wys vir jou ouderdom is net ŉ getal,” het Galyean in reaksie op die dansspan se video gesê. “Baie dankie dat julle my toegelaat het om deel te wees. Dis ŉ oomblik wat ek nooit sal vergeet nie.” Kelly Tafazzoli, afrigter van die Tennessee-dansspan, het aan WBIR-TV gesê Galyean het nie net soos ŉ veiligheidswag gelyk nie, maar sy het geweet hy is ook ŉ baie talentvolle danser.